ཁོང་གིས་མུ་མཐུད་དུ།སྐད་གཉིས་ཁྲིམས་དཔོན་ཟབ་སྦྱོང་ལེགས་སྒྲུབ་ལ་ཤུགས་སྣོན་དང་།ངེས་དོན་གྱི་འཕེལ་རྒྱས་བགྲོད་ལམ་ལ་ཕྱི་བཤོལ་མེད་པར་བསྐྱོད་དེ་ད་ཡོད་ཀྱི་སྐད་གཉིས་འཇོན་མི་གསོ་སྐྱོང་ལ་ཤུགས་ཆེན་པོ་རྒྱག་དགོས།དེ་ཡང་ཐོག་མར་བསམ་བློའི་ཆབ་སྲིད་སློབ་གསོ་གཙིགས་སུ་བཟུང་སྟེ།ཡིད་ཆེས་བརྟན་ཞིང་།ཆབ་སྲིད་ཀྱི་ལངས་ཕྱོགས་གཡོ་བ་མེད་པ་དེ་སྐད་གཉིས་ཁྲིམས་དཔོན་དཔུང་སྡེ་འཛུགས་སྐྲུན་གྱི་ཚད་གཞི་དང་པོར་འཛིན་དགོས་པ་དང་།ཟབ་སྦྱོང་གི་རིམ་པ་མང་པོ་འཐུས་ཤོར་མི་ཡོང་བ་བྱས་ཏེ།སྐད་གཉིས་ཁྲིམས་དཔོན་ཟབ་སྦྱོང་གི་ཆོས་ཉིད་དང་ཁྱད་ཆོས་གཞིར་བཟུང་སྐད་ཡིག་དང་རྩད་གཅོད་ལས་སྒོའི་བྱང་ཚད་མཐོར་འདེགས་སུ་གཏོང་བ་དང་།ཟབ་སྦྱོང་གི་ནང་དོན་འཐུས་ཚང་ལ་བྱེད་ཐབས་ལེགས་པོ་སྤྱད་དེ་མཐར་ཐུག་གི་དམིགས་འབེན་དང་ཕན་འབྲས་ཇེ་མཐོར་གཏོང་དགོས།དགེ་རྒན་དང་།སློབ་དེབ།རྟེན་གཞི་སོགས་རྨང་གཞི་འཛུགས་སྐྲུན་དམ་འཛིན་བྱས་ཏེ།སྐད་གཉིས་ཁྲིམས་དཔོན་སྐྱེད་སྲིང་ལེགས་པོ་སྒྲུབ་པར་ཆ་རྐྱེན་བཟང་པོ་བསྐྲུན་དགོས་པ།གཞན་སྐད་གཉིས་ཁྲིམས་དཔོན་སྐྱེད་སྲིང་བྱེད་བདེ་ལ་ལས་མི་བསྡུ་བའི་ཁ་ཕྱོགས་གཏན་འཁེལ་བྱས་ནས་མཁས་པ་དང་དགེ་རྒན།ཁྲིམས་རོགས་པ།དེ་བཞིན་བཅའ་ཁྲིམས་གཞན་དག་གི་ལས་ཀ་མཁན་ལས་འཇོན་མི་ནང་འདྲེན་བྱས་ཏེ།སྐད་གཉིས་ཁྲིམས་དཔོན་གྱི་དཔུང་སྡེ་འཛུགས་སྐྲུན་ལ་འཇོན་མིའི་རྨང་གཞི་ལེགས་པོ་འདིང་དགོས།སྐད་གཉིས་ཁྲིམས་དཔོན་སྦྱོང་བརྡར་དང་བཀོལ་སྤྱོད་ལ་ཤུགས་སྣོན་བརྒྱབ་ཏེ་ཡར་སྐུལ་ལམ་ལུགས་འཐུས་ཚང་དུ་བཏང་ནས་སྐད་གཉིས་ཁྲིམས་དཔོན་པའི་གཟི་བརྗིད་ཀྱི་རྣམ་པ་བཟང་པོ་ཆགས་དགོས།ཁྲིམས་དཔོན་མི་གྲངས་བཅོས་བསྒྱུར་ལ་ཚོད་ལྟ་བྱེད་པའི་མི་རིགས་ས་ཁུལ་གྱི་ཁྲིམས་ཁང་གིས་ཐོག་མར་སྐད་གཉིས་ཁྲིམས་དཔོན་དེ་མི་གྲངས་ཁྱབ་ཁོངས་སུ་ཚུད་པར་བྱ་དགོས།སྒྲིག་འཛུགས་དང་འགོ་ཁྲིད་ལ་ཤུགས་བསྣན་ཏེ་མི་རིགས་དོན་གཅོད་ཨུ་ལྷན་བར་གྱི་འབྲེལ་འདྲིས་དང་མཐུན་སྦྱོར་ཀྱི་འབྲེལ་བ་དམ་པོར་བཟུང་ནས་སྐད་གཉིས་ཁྲིམས་དཔོན་གསོ་སྐྱོང་གི་ལས་དོན་དེ་རིམ་པ་མཐོ་ཤོས་སུ་འཕེལ་རྒྱས་གཏོང་དགོས་ཞེས་བསྟན་ནོ།།